**Impivaaran Hallit ry Pelastuskoirajaoksen toimintakertomus 2015**

Talvella 2014-15 suunniteltiin PEKO-jaoksessa muutoksia aiempaan toimintatapaan. Haluttiin aktivoida jaoksen jäseniä päämäärätietoiseen harjoitteluun ja saada mukaan uusia jäseniä. Lisäksi tehtiin pitkäaikaisempia suunnitelmia tavoitteineen: vähintään 30 aktiivista jäsentä tarvitaan toimivan pelastuskoirajaoksen pyörittämiseen. Tehtiin A4-kokoinen ”mainos” yhteystietoineen, jota jaettiin eri foorumeille sekä jonkin verran Nurmijärven alueen kauppoihin/imoitustauluille.

Talvella harjoiteltiin 1-3 krt viikossa erilaisissa rakennuksissa. Lisäksi treenattiin ilmojen mukaan maastossa 1-2 krt/vk. Huhtikuussa Leea Saarela ja bcu Kaiku suorittivat Virta-testin Espyn (Espoon seudun Pelastusalan Yhdistys ry) avustuksella. Keväällä hankittiin puuttuneet PEKO-esteet ja siirrettiin ne uudelle paikalle kentän reunaan.

Huhti-kesäkuussa järjestettiin 10 kerran tottis-/kettisalkeet -kurssi lauantaisin, ja jatkoryhmä pyöri kentällä keskiviikkoisin klo 18-20, jonka jälkeen oli vapaata treeniä. Samoihin aikoihin pidettiin neljän kerran Orientaatio hakuun -kurssi sekä kuuden kerran jälkikurssi, jonka piti jaoksen ulkopuolelta Titta Järvenpää. Kesän kynnyksellä jäsenmäärä oli kasvanut alle kymmenestä yli 20:een. Kesäkuussa pidettiin viikonloppuleiri Rotikossa.

Syys-marraskuussa alkeistottisryhmäläiset jatkoivat BH-ryhmänä keskiviikkoisin klo 18-19, ja jatkoryhmä heidän jälkeensä ennalta sovituin teemoin. Kenttä jaettiin kahtia, jotta vapaaharjoitteluunkin olisi tilaa. Normaaliviikkoina ryhmillä oli hakutreenejä kaikkiaan noin 5 kpl ja jälkitreenejä 2 kpl. Lokakuun alussa järjestettiin ensimmäinen oma kuuden koiran koe, johon osallistui yksi PEHA A -koirakko ja viisi IPOR haku A -koirakkoa. Pyhäinpäivän match show’sta otettiin pääjärjestelyvastuu, ja muutamaa lukuun ottamatta kaikki PEKO-jaoston jäsenet olivatkin mukana. PEKO-hälytysryhmäläisille saatiin yhtenäiset liivit, jotka hälytysryhmään kuuluva jäsen saa käyttöönsä panttia vastaan. Syksyn aikana neuvoteltiin lisää lupamaastoja sekä PEKO-jaoston että kaikkien Impivaaran Hallit ry:n hakuryhmien käyttöön.

Loppuvuodesta 2015 harjoiteltiin taas rakennuksilla 1-2 krt/vk, ja muutkin treenit pyörivät lumettomasta säästä johtuen joitakin taukoja lukuunottamatta vuoden loppuun asti. Joulukuussa pidettiin jaoksen pikkujoulut, joissa käytiin läpi tavoitteiden saavuttamista ja suunniteltiin seuraavaa vuotta.

Vuoden 2015 aikana yhdeksän jäsentä suoritti Vapepan etsintäkurssin, kuusi ensiapukurssin, yksi osallistui varsinaiselle suunnistuskurssille ja lisäksi pidettiin erilaisia suunnistustreenejä. Osallistuimme kolmeen suurempaan etsintäharjoitukseen ollen yhdessä toisena suunnittelijana. Viisi henkilöä ja yksi koira osallistui etsintöihin. PEKO-jaostolaiset osallistuivat kaikkiaan 12 viranomaishälytykseen, kuhunkin 2-3 ihmisen voimin.

Vuoden 2015 lopussa PEKO-jaoston jäsenmäärä on 19 henkilöä, joista yhdeksän kuuluu Vapepan hälytyslistalle. Listalla on lisäksi yksi koira (bcu Kaiku).

Palkittavat:

Pelastuskoirajaoksen vuoden 2015 tulokas on Hannele Aalto. Hannele tuli mukaan uutena koiraharrastajana huhtikuussa 2015. Hän on osallistunut esimerkillisen aktiivisesti ja monipuolisesti jaoksen/Impivaaran Hallien toimintaan, sekä kouluttautunut itse ja kouluttanut koiraansa aktiivisesti.

Vuoden pelastuskoira on Bcu Tending Overpower ”Kaiku”, yht. 48 pist. Omistaja Leea Saarela.

Vuoden Vesipelastuskoira on Snn Giteas Fazile, yht. 36 pist. Omistaja Birgitta Harju.